**วันอาทิตย์ที่ 26 พฤษภาคม 2024**

**คำเทศนา: จงสรรเสริญพระเจ้าและอย่าลืมพระราชกิจทั้งปวงของพระองค์**

ท่านเป็นคนหนึ่งที่ต้องการเห็นสิ่งที่พระเจ้าได้ทรงจัดเตรียมให้แก่ท่านเป็นจริงในชีวิตอย่างบริบูรณ์หรือไม่? ท่านไม่ต้องการเห็นสิ่งที่พระเจ้าทรงมอบให้ท่านแล้วในพระคริสต์สูญเปล่าไปใช่หรือไม่? ถ้าเช่นนั้น ท่านจำเป็นต้องรู้ เชื่อและปฏิบัติตามที่พระเจ้าทรงสอนเราไว้ในพระคัมภีร์ ซึ่งในวันนี้ เราจะเรียนรู้ความจริงที่อยู่ในสดุดี 103:1-5 เพื่อที่จะดำเนินชีวิตในความจริงเหล่านี้ และได้เห็นผลประโยชน์ต่างๆ จากพระราชกิจอันเปี่ยมด้วยพระคุณของพระองค์เป็นจริงในชีวิตของเรา

1. จิตวิญญาณของข้าพเจ้าเอ๋ย จงสรรเสริญองค์พระผู้เป็นเจ้า – สดุดี 103:1
   1. เรียนรู้ที่จะกระตุ้นจิตใจของเราให้สรรเสริญพระเจ้าด้วยตนเองได้
   2. ไม่ว่าท่านเผชิญกับสิ่งใด จงสรรเสริญองค์พระผู้เป็นเจ้า
2. อย่าลืมพระราชกิจทั้งปวงอันเปี่ยมด้วยพระคุณของพระเจ้าที่มีต่อท่าน – สดุดี 103:2
   1. อย่าลืมว่าพระเจ้าทรงอภัยโทษบาปทั้งหมดของท่านและทรงรักษาโรคทั้งสิ้นของท่านแล้ว – สดุดี 103:3, 1 เปโตร 2:24, ฮีบรู 8:12, มัทธิว 8:17 (1971)
   2. อย่าลืมว่าพระเจ้าทรงไถ่ชีวิตของท่านจากแดนผู้ตายและทรงเชิดชูท่านด้วยความรักมั่นคงและความเอ็นดูสงสารแล้ว – สดุดี 103:4, กิจการ 2:23-24, ยอห์น 5:24, สดุดี 8:5
   3. อย่าลืมว่าพระเจ้าทรงให้ท่านอิ่มเอมด้วยสิ่งดีๆ ตลอดชีวิตแล้ว เพื่อวัยฉกรรจ์ของท่านจะกลับคืนมาใหม่ เหมือนวัยหนุ่มของนกอินทรี – สดุดี 103:5, อิสยาห์ 40:31

สรุป: เป็นน้ำพระทัยของพระเจ้าที่ท่านจะรู้ เชื่อและปฏิบัติตามสิ่งที่พระองค์ได้ทรงเปิดเผยไว้ให้ท่านในสดุดี 103:1-5 พระเจ้าทรงต้องการให้ผลประโยชน์ต่างๆ ที่ทรงจัดเตรียมและประทานแก่ท่านแล้วผ่านทางพระเยซูคริสต์เป็นจริงในชีวิตของท่าน ไม่ว่าท่านเผชิญสิ่งใด จงสรรเสริญพระเจ้า เรียนรู้ที่จะกระตุ้นจิตใจของท่านให้สรรเสริญพระเจ้าด้วยตนเองได้ และอย่าลืมพระราชกิจทั้งปวงอันเปี่ยมด้วยพระคุณของพระองค์ เพื่อพระพรและผลประโยชน์ทั้งสิ้นที่เป็นของท่านแล้วในพระคริสต์จะเป็นจริงในชีวิตของท่าน ซึ่งเป็นที่ถวายพระเกียรติสิริแด่พระเจ้า

คำถามอภิปราย:

1. จากสดุดี 103:3-5 มีผลประโยชน์อะไรบ้างที่เป็นของท่านจากพระราชกิจทั้งปวงอันเปี่ยมด้วยพระคุณของพระเจ้า
2. จากสดุดี 103:1-2 อะไรจำเป็นต้องเกิดขึ้นในชีวิตของท่าน เพื่อที่ท่านจะมีประสบการณ์ถึงผลประโยชน์ต่างๆ ที่เป็นของท่านแล้วจากพระราชกิจทั้งปวงของพระองค์